1. **วิสัยทัศน์(Vision) : “เมืองแห่งความสุข ธรรมชาติสมบูรณ์ แหล่งท่องเที่ยวหลากหลาย พร้อมมุ่งสู่ประชาคมอาเซียน”**

**ความหมาย**

***เมืองแห่งความสุข***หมายถึง เมืองที่ประชาชนในจังหวัดมีคุณภาพชีวิตที่ดี ซึ่งได้แก่ การศึกษาดี มีสุขภาพอนามัยทั้งใจและกายดี รวมทั้งดำรงวิถีชีวิตตามปรัชญาเศรษฐกิจพอเพียง มีการพัฒนาโครงสร้างพื้นฐาน เพื่อเสริมสร้างศักยภาพเศรษฐกิจ การลงทุน การท่องเที่ยวในจังหวัด มีการพัฒนาทรัพยากรการผลิตทางการเกษตร อุตสาหกรรมเกษตรอย่างยั่งยืน

***ธรรมชาติสมบูรณ์***หมายถึง เป็นจังหวัดต้นน้ำที่ยังคงความอุดมสมบูรณ์ทั้งทรัพยากรป่าไม้ ทรัพยากรธรณี ทรัพยากรสัตว์ป่า โดยมีความหลากหลายทางชีวภาพที่สมดุล ตลอดจนมีการจัดการกับปัญหามลพิษในจังหวัด อาทิเช่น มลพิษทางอากาศ การใช้สารเคมีในการกำจัดศัตรูพืชลดลง และการจัดการขยะมูลฝอย อย่างบูรณาการและมีความสัมฤทธิ์ผล

***แหล่งท่องเที่ยวหลากหลาย*** หมายถึง มีทรัพยากรการท่องเที่ยวที่เป็นสิ่งดึงดูดใจให้นักท่องเที่ยวอยากมาเยี่ยมชมในจังหวัด ไม่ว่าจะเป็นการท่องเที่ยวเชิงนิเวศน์เพื่อเยี่ยมชมอุทยานแห่งชาติ การท่องเที่ยวเชิงวัฒนธรรมเพื่อเยี่ยมชมวัด และวิถีชีวิตความเป็นอยู่ของประชาชนในจังหวัด

***พร้อมมุ่งสู่ประชาคมอาเซียน*** หมายถึง จังหวัดมีการแลกเปลี่ยนทางวัฒนธรรม รวมทั้งการสร้างความสัมพันธ์ที่ดีกับประเทศเพื่อนบ้านตามแนวชายแดนในจังหวัด ตลอดจนวางระบบการบริหารจัดการในส่วนของความมั่นคงในจังหวัดและตามพื้นที่ชายแดนในจังหวัด เพื่อเตรียมการในการเข้าสู่ประชาคมอาเซียนในปี 2558

1. **พันธกิจ ( Mission) :**
   1. บริหารจัดการทรัพยากรธรรมชาติและสิ่งแวดล้อม ให้เป็นเมืองอุทยานแห่งชาติ เมืองแห่งชุมชนคนต้นน้ำที่คงความสมบูรณ์อย่างยั่งยืน ตลอดจนพัฒนาทรัพยากรการผลิตทางการเกษตร อุตสาหกรรมเกษตร โดยการมีส่วนร่วมของประชาชน
   2. พัฒนาโครงสร้างพื้นฐาน และเสริมสร้างศักยภาพเศรษฐกิจการค้า การลงทุนและการท่องเที่ยวเพื่อรองรับการเข้าสู่ประชาคมอาเซียนสร้างความเจริญทางด้านเศรษฐกิจและความเป็นอยู่ของประชาชนอย่างสมดุล
   3. พัฒนาและส่งเสริมให้ประชาชนมีคุณภาพชีวิต การศึกษาและสุขอนามัยที่ดี มีความเป็นอยู่ที่ดียิ่งขึ้นให้สอดคล้องกับวิถีชีวิตชุมชนตามปรัชญาเศรษฐกิจพอเพียง
   4. ความมั่นคงและเสริมสร้างความสัมพันธ์ชายแดน ตลอดจนวางระบบบริหารจัดการที่ดีเพื่อเตรียมความพร้อมในการเข้าสู่ประชาคมอาเซียน